SPOLOČNÁ POZÍCIA (ES) č. 32/2005

prijatá Radou 18. júla 2005

na účely prijatia nariadenia Európskeho parlamentu a Rady (ES) č. .../2005 o vykonávaní Medzinárodného kódexu pre bezpečnostný manažment v rámci Spoločenstva a o zrušení nariadenia Rady (ES) č. 3051/95

(2005/C 264 E/03)

(Text s významom pre EHP)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 80 ods. 2,

so zreteľom na návrh Komisie,

so zreteľom na stanovisko Európskeho hospodárskeho a sociálneho výboru (1),

po porade s Výborom regiónov,

konajúc v súlade s postupom ustanoveným v článku 251 zmluvy (2),

kedže:

Je žiaduce uplatňovať kódex ISM na lode plávajúce pod vlajkou členského štátu, ako aj na lode, bez ohľadu na to, pod ktorou vlajkou plávajú, ktoré vykonávajú výlučne vnútroštátne plavby alebo pravidelné plavby do prístavov alebo z prístavov členských štátov.

Prijatie nového nariadenia s priamou uplatniteľnosťou by malo zabezpečiť vykonávanie kódexu ISM, pričom členské štáty rozhodnú, či sa kódex bude uplatňovať na lode, bez ohľadu na to, pod vlajkou ktorého členského štátu plávajú, vykonávajúce plavby výlučne v prístavných vodách.

Keďže ciele tohto nariadenia, a to zlepšenie bezpečnostného manažmentu a bezpečnosti prevádzkovania lodí, ako aj ochranu pred znečistením pochádzajúcim z lodí, nie je možné uspokojivo dosiahnuť na úrovni samotných členských štátov, ale z dôvodov ich rozsahu a dôsledkov ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto nariadenie rámec nevyhnutný na dosiahnutie týchto cieľov,

PRIJALI TOTO NARIADENIE:

Článok 1

Cieľ

Cieľom tohto nariadenia je zlepšiť bezpečnostný manažment a bezpečnosť prevádzkovania lodí, ako aj ochrana pred znečistením pochádzajúcim z lodí uvedenými v článku 3 ods. 1 tým, že sa zabezpečí, aby spoločnosti prevádzkujúce tieto lode dodržiavali kódex ISM prostredníctvom:

Článok 2

Vymedzenie pojmov

Na účely tohto nariadenia sa uplatňujú tieto pojmy:

Článok 3

Rozsah pôsobnosti

1. Toto nariadenie sa uplatňuje na tieto typy lodí a spoločnosti, ktoré ich prevádzkujú:

nákladné a osobné lode vykonávajúce plavby do alebo z prístavov členských štátov v rámci pravidelnej lodnej prepravy bez ohľadu na to, pod akou vlajkou plávajú;

2. Toto nariadenie sa neuplatňuje na tieto typy lodí a spoločnosti, ktoré ich prevádzkujú:

Článok 4

Dodržiavanie nariadenia

Členské štáty zabezpečia, aby všetky spoločnosti prevádzkujúce lode, ktoré patria do rozsahu pôsobnosti tohto nariadenia, dodržiavali ustanovenia tohto nariadenia.

Článok 5

Požiadavky na bezpečnostný manažment

Lode uvedené v článku 3 ods. 1, a spoločnosti, ktoré ich prevádzkujú, spĺňajú požiadavky časti A kódexu ISM.

Článok 6

Vydávanie osvedčení a overovanie

Na účely vydávania osvedčení a overovania členské štáty dodržiavajú ustanovenia časti B kódexu ISM.

Článok 7

Odchýlka

1. Ak sa členský štát domnieva, že v praxi je pre spoločnosti zložité dodržiavať ustanovenia odsekov 6, 7, 9, 11 a 12 časti A kódexu ISM pre určité lode alebo kategórie lodí prevádzkujúce výlučne vnútroštátne plavby v tomto členskom štáte, môže sa úplne alebo čiastočne odchýliť od týchto ustanovení zavedením opatrení, ktoré zabezpečia rovnocenné dosiahnutie cieľov kódexu.

2. Ak sa členský štát domnieva, že je v praxi zložité uplatňovať požiadavky stanovené v článku 6, môže pre lode a spoločnosti, pre ktoré bola na základe odseku 1 prijatá odchýlka, stanoviť alternatívne postupy vydávania osvedčení a overovania.

3. Ak nastanú okolnosti uvedené v odseku 1 a prípadne v odseku 2, použije sa tento postup:

4. V dôsledku odchýlky podľa odseku 1 a prípadne podľa odseku 2 príslušný členský štát vydá v súlade s druhým pododsekom prílohy II bod 5 osvedčenie uvádzajúce uplatňované prevádzkové obmedzenia.

Článok 8

Platnosť, prijímanie a uznávanie osvedčení

1. Doklad o zhode je platný najviac päť rokov odo dňa vydania. Osvedčenie o bezpečnostnom manažmente je platné najviac päť rokov odo dňa vydania.

2. V prípadoch obnovenia platnosti dokladu o zhode a osvedčenia o bezpečnostnom manažmente sa použijú príslušné ustanovenia časti B kódexu ISM.

3. Členské štáty prijímajú doklady o zhode, dočasné doklady o zhode, osvedčenia o bezpečnostnom manažmente a dočasné osvedčenia o bezpečnostnom manažmente vydané správou akéhokoľvek iného členského štátu alebo v mene tejto správy uznanou organizáciou.

4. Členské štáty prijímajú doklady o zhode, dočasné doklady o zhode, osvedčenia o bezpečnostnom manažmente alebo dočasné osvedčenia o bezpečnostnom manažmente vydané správami tretích krajín alebo v ich mene.

Avšak v prípade lodí vykonávajúcich pravidelnú lodnú dopravu je súlad dokladov o zhode, dočasných dokladov o zhode, osvedčení o bezpečnostnom manažmente a dočasných osvedčení o bezpečnostnom manažmente, ktoré boli vydané v mene správ tretích krajín, s kódexom ISM overený všetkými vhodnými prostriedkami dotknutého členského štátu (členských štátov) alebo v jeho(ich) mene, pokiaľ neboli vydané správou členského štátu alebo uznanou organizáciou.

Článok 9

Sankcie

Členské štáty ustanovia pravidlá týkajúce sa sankcií uplatniteľných v prípade porušení tohto nariadenia a prijmú všetky opatrenia potrebné na zabezpečenie ich vykonávania. Tieto sankcie musia byť účinné, primerané a odrádzajúce.

Článok 10

Podávanie správ

1. Členské štáty podávajú Komisii každé dva roky správu o vykonávaní tohto nariadenia.

2. Komisia v súlade s postupom ustanoveným v článku 12 ods. 2 stanoví harmonizovaný vzorový formulár pre takéto správy.

3. Komisia s pomocou Európskej agentúry pre námornú bezpečnosť do šiestich mesiacov od doručenia správ členských štátov vypracuje konsolidovanú správu o vykonávaní tohto nariadenia, v prípade potreby s navrhovanými opatreniami. Táto správa sa predloží Európskemu parlamentu a Rade.

Článok 11

Zmeny a doplnenia

1. Zmeny a doplnenia kódexu ISM sa môžu vyňať z rozsahu pôsobnosti tohto nariadenia podľa článku 5 nariadenia Európskeho parlamentu a Rady (ES) č. 2099/2002 z 5. novembra 2002, ktorým sa ustanovuje Výbor pre bezpečnosť na mori a pre zabránenie znečisťovania z lodí (COSS) (8).

2. Zmeny a doplnenia prílohy II sa uskutočňujú v súlade s postupom uvedeným v článku 12 ods. 2.

Článok 12

Výbor

1. Komisii pomáha Výbor pre bezpečnosť na mori a pre zabránenie znečisťovania z lodí (COSS), zriadený podľa článku 3 nariadenia (ES) č. 2099/2002.

2. Tam, kde sa uvádza odkaz na tento odsek, sa uplatňujú články 5 a 7 rozhodnutia 1999/468/ES, so zreteľom na ustanovenia jeho článku 8.

Obdobie stanovené v článku 5 ods. 6 rozhodnutia 1999/468/ES je dva mesiace.

3. Výbor prijme svoj rokovací poriadok.

Článok 13

Zrušenie

1. Nariadenie (ES) č. 3051 /95 sa zrušuje s účinnosťou od ... (9).

2. Dočasné doklady o zhode, dočasné osvedčenia o bezpečnostnom manažmente, doklady o zhode a osvedčenia o bezpečnostnom manažmente vydané pred … (10) zostávajú v platnosti do skončenia ich platnosti alebo do ich ďalšieho potvrdenia.

Článok 14

Nadobudnutie účinnosti

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie sa v prípade nákladných lodí a osobných lodí, od ktorých sa ešte nevyžaduje spĺňať kódex ISM, uplatňuje od ... (9).

(1) Ú. v. EÚ C 302, 7.12.2004, s. 20.

(2) Stanovisko Európskeho parlamentu z 10. marca 2004 (Ú. v. EÚ C 102 E, 28.4.2004, s. 565), spoločná pozícia Rady z ... (zatiaľ neuverejnená v úradnom vestníku).

(3) Ú. v. ES L 320, 30.12.1995, s. 14. Nariadenie naposledy zmenené a doplnené nariadením Európskeho parlamentu a Rady (ES) č. 2099/2002 (Ú. v. ES L 324, 29.11.2002, s. 1).

(4) Ú. v. ES L 157, 7.7.1995, s. 1. Smernica naposledy zmenená a doplnená smernicou Európskeho parlamentu a Rady 2002/84/ES (Ú. v. ES L 324, 29.11.2002, s. 53).

(5) Ú. v. ES L 319, 12.12.1994, s. 20. Smernica naposledy zmenená a doplnená smernicou 2002/84/ES.

(6) Ú. v. ES L 144, 15.5.1998, s. 1. Smernica naposledy zmenená a doplnená smernicou Komisie 2003/75/ES (Ú. v. EÚ L 190, 30.7.2003, s. 6).

(7) Ú. v. ES L 184, 17.7.1999, s. 23.

(8) Ú. v. ES L 324, 29.11.2002, s. 1. Nariadenie zmenené a doplnené nariadením Komisie (ES) č. 415/2004 (Ú. v. EÚ L 68, 6.3.2004, s. 10).

(9) Deň nadobudnutia účinnosti tohto nariadenia.

(10) Dva roky odo dňa nadobudnutia účinnosti tohto nariadenia.

Doklad o zhode, osvedčenie o bezpečnostnom manažmente, dočasný doklad o zhode a dočasné osvedčenie o bezpečnostnom manažmente je potrebné vyhotoviť vo forme, ktorá zodpovedá vzorom uvedeným v dodatku k tomuto kódexu. Ak sa nepoužije ani anglický, ani francúzsky jazyk, text formulára by mal obsahovať preklad do jedného z týchto jazykov.

sa majú do existujúceho dokladu o zhode doplniť nové typy lodí po overení toho, že spoločnosť disponuje systémom bezpečnostného manažmentu, ktorý spĺňa ciele odseku 1.2.3 tohto kódexu, ak počas platnosti dočasného dokladu o zhode spoločnosť predloží plány na vykonávanie systému bezpečnostného manažmentu, ktorý vyhovuje všetkým požiadavkám tohto kódexu. Tento dočasný doklad o zhode by správa, organizácia uznaná správou alebo na žiadosť správy iná vláda, ktorá je zmluvnou stranou, mala vydať na dobu neprekračujúcu 12 mesiacov. Kópia dočasného dokladu o zhode by sa mala nachádzať na lodi, aby ju veliteľ lode mohol na požiadanie predložiť na overenie správe alebo organizácii uznanej správou alebo na účely kontroly podľa pravidla IX/6.2 dohovoru. Overenie pravosti alebo správnosti kópie dokladu sa nepožaduje.

Bez ohľadu na požiadavky odsekov 13.2 a 13.7, ak je obnovovacie overenie ukončené do troch mesiacov predo dňom skončenia platnosti existujúceho dokladu o zhode alebo osvedčenia o bezpečnostnom manažmente, nový doklad o zhode alebo nové osvedčenie o bezpečnostnom manažmente by mali platiť odo dňa ukončenia obnovovacieho overenia na dobu neprevyšujúcu päť rokov odo dňa ukončenia platnosti existujúceho dokladu o zhode alebo osvedčenia o bezpečnostnom manažmente.

Platnosť osvedčenia o bezpečnostnom manažmente by mala podliehať aspoň jednému priebežnému overeniu správou, organizáciou uznanou správou alebo na žiadosť správy inou vládou, ktorá je zmluvnou stranou. Ak sa má vykonať iba jedno priebežné overenie a doba platnosti osvedčenia o bezpečnostnom manažmente je päť rokov, malo by sa toto priebežné overenie uskutočniť medzi druhým a tretím výročným dňom osvedčenia o bezpečnostnom manažmente.

Osvedčenie o bezpečnostnom manažmente by na dobu, ktorá neprekročí päť rokov, mala lodi vydať správa alebo organizácia uznaná správou alebo na žiadosť správy iná vláda, ktorá je zmluvnou stranou dohovoru. Osvedčenie o bezpečnostnom manažmente by sa malo vydať po overení toho, že spoločnosť a jej riadiaci zamestnanci na lodi pracujú v súlade so schváleným systémom bezpečnostného manažmentu. Toto osvedčenie by sa malo prijímať ako dôkaz, že loď spĺňa požiadavky tohto kódexu.

Doklad o zhode platí iba pre typy lodí výslovne uvedené v doklade. Tento údaj by mal byť založený na typoch lodí, pre ktoré bolo vykonané počiatočné overenie. Iné typy lodí by sa mali pridávať iba po overení toho, že spoločnosť je schopná spĺňať požiadavky tohto kódexu uplatniteľné na takéto typy lodí. V tejto súvislosti sa typmi lodí rozumejú tie, ktoré sú uvedené v pravidle IX/1 dohovoru.

Správa, organizácia uznaná správou alebo, na žiadosť správy, iná vláda ako zmluvná strana dohovoru by mala vydať doklad o zhode každej spoločnosti, ktorá spĺňa požiadavky tohto kódexu, na dobu špecifikovanú správou, pričom táto doba by nemala prekročiť päť rokov. Taký doklad by sa mal prijímať ako dôkaz toho, že spoločnosť je schopná splniť požiadavky tohto kódexu.

Zamestnanci vykonávajúci audity by mali byť nezávislí vo vzťahu k oblastiach, ktoré sú predmetom auditu, ak to nevylučuje veľkosť a charakter spoločnosti.

Audity a možné nápravné opatrenia by sa mali vykonávať v súlade so zdokumentovanými postupmi.

Dokumenty používané na opis a vykonávanie SMS sa môžu nazývať „príručka na bezpečnostný manažment“. Dokumentácia by sa mala viesť formou, ktorú spoločnosť považuje za najefektívnejšiu. Na každej lodi by sa mala nachádzať celá jej príslušná dokumentácia.

Prehliadky uvedené v odseku 10.2, ako aj opatrenia uvedené v odseku 10.3 by mali byť začlenené do bežnej prevádzkovej údržby lode.

Spoločnosť by mala v SMS stanoviť postupy na zisťovanie zariadení a technických systémov, ktorých náhla porucha môže viesť k nebezpečným udalostiam. SMS by mal stanoviť špecifické opatrenia zamerané na podporu spoľahlivosti týchto zariadení alebo systémov. Medzi takéto opatrenia by malo patriť pravidelné preskúšavanie pohotovostných opatrení a zariadení alebo technických systémov, ktoré sa trvalo nepoužívajú.

Spoločnosť by mala stanoviť postupy zabezpečujúce, že loď je udržiavaná v súlade s ustanoveniami príslušných pravidiel a predpisov a so všetkými dodatočnými požiadavkami, ktoré môže spoločnosť stanoviť.

Spoločnosť by mala stanoviť postupy na prípravu plánov a pokynov na rozhodujúce činnosti lode, prípadne vrátane kontrolných zoznamov, ktoré sa týkajú bezpečnosti lode a ochrany pred znečistením. Mali by sa určiť rôzne s tým súvisiace úlohy a mali by sa prideliť kvalifikovaným zamestnancom.

Spoločnosť by mala zabezpečiť, aby bola lodná posádka pri vykonávaní svojich povinností spojených so systémom bezpečnostného manažmentu schopní navzájom účinne komunikovať.

Spoločnosť by mala stanoviť a dodržiavať postupy na identifikáciu akejkoľvek odbornej prípravy, ktorá by sa mohla vyžadovať na podporu SMS, a mala by zabezpečiť, aby sa táto odborná príprava poskytla všetkým dotknutým zamestnancom.

Spoločnosť by mala zaviesť také postupy, aby noví zamestnanci a zamestnanci prevedení na nové úlohy, ktoré sa týkajú bezpečnosti a ochrany životného prostredia, boli riadne oboznámení so svojimi povinnosťami.

Spoločnosť by mala zabezpečiť, aby SMS na lodi obsahoval jasné vyhlásenie zdôrazňujúce právomoci veliteľa lode. Spoločnosť by mala v SMS stanoviť, že veliteľ lode má najvyššiu právomoc a zodpovednosť prijímať rozhodnutia ohľadom bezpečnosti a ochrany pred znečistením a v prípade potreby žiadať od spoločnosti pomoc.

Na zaistenie bezpečnosti prevádzky každej lode a na zabezpečenie spojenia medzi spoločnosťou a osobami na lodi by každá spoločnosť mala podľa potreby určiť osobu alebo osoby na pobreží, ktoré majú priamy prístup k najvyšším úrovniam riadenia. Zodpovednosť a právomoci určenej osoby alebo osôb by mali zahŕňať sledovanie aspektov bezpečnosti a ochrany pred znečistením pri prevádzke každej lode a zabezpečenie dostatočných zdrojov a pobrežnej podpory podľa požiadaviek.

právomoci, ktoré by mali spoločnosti podľa kódexu ISM brať do úvahy;

ODÔVODNENÉ STANOVISKO RADY

I. ÚVOD

V rámci postupu spolurozhodovania (článok 251/ZES) dosiahla Rada 9. decembra 2004 politickú dohodu o návrhu nariadenia Európskeho parlamentu a Rady o vykonávaní Medzinárodného kódexu pre bezpečnostný manažment (kódex ISM) v rámci Spoločenstva (1) Rada po právnicko-lingvistickej revízii prijala 18. júla 2005 svoju spoločnú pozíciu.

Európsky parlament vo svojom stanovisku v prvom čítaní 10. mája 2004 súhlasil so schválením návrhu Komisie bez zmien a doplnení (2). Rada pri príprave svojej pozície zohľadnila aj stanovisko Hospodárskeho a sociálneho výboru. (3) (4)

Účelom tohto nariadenia je nahradiť a rozšíriť nariadenie Rady (ES) č. 3051/95 s cieľom zlepšiť bezpečnostný manažment, bezpečné prevádzkovanie a ochranu pred znečistením. Ustanovenia kódexu ISM platia pre všetky lode, ktoré plávajú pod vlajkou členského štátu na medzinárodných a vnútroštátnych plavbách, a pre všetky lode, ktoré spadajú do rozsahu pôsobnosti Dohovoru SOLAS a vykonávajú výlučne vnútroštátne plavby alebo pravidelnú lodnú prepravu do prístavov alebo z prístavov v členských štátoch.

II. ANALÝZA SPOLOČNEJ POZÍCIE

Medzinárodná námorná organizácia (IMO) prijala v roku 1993 Medzinárodný kódex pre bezpečnostný manažment lodí a ochranu pred znečistením, tzv. „kódex ISM“, ako súčasť Medzinárodného dohovoru o bezpečnosti ľudského života na mori (SOLAS), aby podporila rozvoj a rozšírenie bezpečnostnej kultúry a environmentálneho povedomia medzi posádkou a spoločnosťami, ktoré prevádzkujú lode. Kódex poskytuje usmernenia, ktoré sa týkajú manažmentu a prevádzkovania lodí príslušnými spoločnosťami.

V reakcii na tragickú nehodu Estonie Spoločenstvo predpokladalo, že tento kódex ISM sa bude vykonávať prostredníctvom prijatia nariadenia (ES) č. 3051/95, ktoré sa týka osobných prievozných lodí roll-on/roll-off (ro-ro), ktoré vykonávajú medzinárodné a vnútroštátne plavby v rámci Spoločenstva.

Rada podporuje zásadu stanovenú v návrhu Komisie, ktorý predložila v decembri 2003 s cieľom nahradiť nariadenie (ES) č. 3051/95 novým znením, ktorý by zaväzoval všetky spoločnosti a lode zahrnuté v kapitole IX Dohovoru SOLAS, aby uplatňovali kódex ISM, pričom by bral do úvahy skutočnosť, že kódex sa stal na medzinárodnej úrovni záväzným v roku 2002. Súhlasí s názorom, že nové nariadenie uľahčí správne, prísne a zosúladené uplatňovanie kódexu vo všetkých členských štátoch.

Rada považovala za potrebné prekročiť rámec návrhu Komisie v rozsahu naznačenom nižšie, aby do svojho textu vhodným spôsobom zahrnula ustanovenia medzinárodných právnych aktov.

Rada súhlasí, že ako ďalší logický krok by sa do rozsahu pôsobnosti nariadenia mali zahrnúť aj lode, ktoré plávajú pod vlajkou členského štátu na vnútroštátnych plavbách, a lode bez ohľadu na to, pod akou vlajkou plávajú, ktoré vykonávajú výlučne vnútroštátne plavby alebo pravidelnú lodnú prepravu do prístavov alebo z prístavov v členských štátoch. Z dôvodov proporcionality sa z rozsahu jeho pôsobnosti vylúčia osobné lode, ktoré nie sú osobnými prievoznými loďami (ro-ro) a prevádzkujú sa menej než 5 kilometrov od pobrežného pásma, ako aj – v súlade s kódexom ISM – nákladné lode a pohyblivé pobrežné vrtné jednotky s hrubou priestornosťou menej ako 500 ton.

S cieľom ustanoviť jasné a presné právne predpisy sa doplnili definície a prípadne sa zosúladili s existujúcimi medzinárodnými nástrojmi, pričom sa do úvahy brali vysokorýchlostné plavidlá, osobné ponorné plavidlá, osobné prievozné lode (ro-ro) a pohyblivé pobrežné vrtné jednotky, ako aj osobitosti vo vzťahu k meraniu hrubej priestornosti.

Rada verí, že právne predpisy Spoločenstva, ktorými sa vykonávajú medzinárodné právne nástroje, by sa mali s uvedenými nástrojmi zosúladiť v čo najväčšej miere. Takto by ustanovenia týkajúce sa platnosti dokladov, ktoré sa majú vystaviť pre lode a spoločnosti, ktoré ich prevádzkujú (doklad o zhode, dočasný doklad o zhode, osvedčenie o bezpečnostnom manažmente a dočasné osvedčenie o bezpečnostnom manažmente), zodpovedali ustanoveniam kódexu ISM, čím sa zabezpečí ich platnosť na obdobie až piatich rokov od dátumu vystavenia.

Členské štáty akceptujú tieto doklady na základe zásady dodržiavania kódexu ISM v prípade, že ich vydajú správne orgány ktoréhokoľvek iného členského štátu alebo uznaná organizácia (podľa smernice 94/57/ES) v mene takýchto orgánov, alebo v prípade, že sú vydané správnymi orgánmi tretích krajín alebo v ich mene. V druhom prípade a pri lodiach, ktoré vykonávajú pravidelnú lodnú prepravu, overia členské štáty vhodným spôsobom, či sú tieto doklady v súlade s kódexom ISM.

Rada sa domnieva, že prostredníctvom rozšírenia rozsahu pôsobnosti nariadenia na vnútroštátne plavby vznikne potreba vziať do úvahy skutočnosť, že situácia v jednotlivých členských štátoch môže byť odlišná. Preto nariadenie ustanovuje aj systém možných výnimiek v prípade, ak členský štát považuje za zložité, aby spoločnosti v praxi dodržiavali určité odseky kódexu ISM v súvislosti s určitými loďami alebo kategóriami lodí, ktoré vykonávajú výlučne vnútroštátne plavby v danom členskom štáte. Podľa tohto postupu udeľovania výnimiek uloží dotknutý členský štát opatrenia, ktoré zabezpečia rovnocenné dosiahnutie cieľov kódexu, oznámi Komisii výnimku a plánované opatrenia a prijaté opatrenia zverejní. Následne sa – v prípade udelenia výnimky – lodi a prevádzkovej spoločnosti vystaví osvedčenie, ktoré sa odlišuje od vzorov v prílohe I alebo II k nariadeniu, a jasne sa uvedie, že výnimka sa udeľuje v súlade s nariadením a zahŕňa platné prevádzkové obmedzenia.

Spoločná pozícia napokon začleňuje množstvo zmien najmä technickej povahy, ktoré sú potrebné na zosúladenie nového textu s existujúcimi právnymi predpismi Spoločenstva.

(1) Komisia predstavila svoj návrh 11. decembra 2003.

(2) Ú. v. EÚ C 102 E, 28.4.2004, s. 565.

(3) Ú. v. EÚ C 302, 7.12.2004, s. 20.

(4) Výbor regiónov nezaujal stanovisko.